《同余方叔龚南才纳凉于筠谷竹间题五十六字》
宋代·陈文蔚

蹑险扪萝策短藜，翠微深处有幽棲。
风常拂面炎凉变，事不关心得丧齐。
白酒携来云外饮，新诗留向竹间题。
相陪尽日馀清兴，犹自徜徉玩碧溪。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。